Hoe om business-casual aan te trek - BELLA Tydskrif SA
Home » Kalender » Hoe om business-casual aan te trek
Die tyd het aangebreek om terug te keer werk toe. Bikini’s word weggepak en die strandplakkies word verruil vir hofhakkies. Maar in vandag se lewe van on-the-go kantore en interaktiewe omgewings is besigheidsdrag nie meer tradisioneel nie.
Dit word lank nie meer as oneties gesien om in ’n kantoor in te stap met jou denim en ’n top nie. Die woord business-casual word gebruik om ’n gemaklike, tog netjiese, voorkoms te beskryf en is van toepassing op baie besighede.
Hier is maniere hoe jy jou alledaagse styl business-casual kan maak.
Kyk jy soms in die spieël en dan voel jou uitrusting nie vir jou afgerond nie? Soms is dit so eenvoudig soos om bykomstighede by te sit. ’n Hangertjie of middellyfsak kan help om alles bymekaar te bring. Dis ook belangrik om te kyk dat daar verkillende teksture teenwoordig is. Veral as jy dieselfde kleurskakerings dra.
Top, broek, skoene: Woolworths
Sak: Cotton on
Die klassieke knopieshemp is altyd ’n wenner as dit kom by besigheidsdrag. Nog beter is ’n shirtdress wat basies dieselfde konsep is wat net aangepas is tot ’n rok. Maklik en vinnig om oor jou kop te trek en jy is reg om die dag aan te pak.
Wenk: Definitief ’n staple item om aan te skaf.
Rok: Scotch & Soda
Daar is ook natuurlik daai dae waar jy nie werklik lus is om op te dress nie. Die antwoord is altyd ’n denim en T-hemp. ’n Denim met ’n unieke ontwerp kan help om jou uitrusting meer formeel te laat voorkom. Gerbuik die T-hemp om jouself uit te spreek met slagspreuke, musiek ikone of selfs hulde te bring aan jou kinderdae.
Kep: Cotton On
Die bekende gesegde van ‘less is more’ is werklik die waarheid. Dis nie nodig om 10 items te dra om stylvol te lyk nie. Die geheim lê by hoe jy hulle bymekaar pas. Maak jou broek die fokus punt en dra dit saam met ’n eenvoudige top om ’n klassieke uitrusting te skep.
Wenk: Dra ’n hak om die uitrusting meer formeel te maak.
Dan kan jy ook altyd lyne breek en ’n athleisure business-casual uitrusting skep. Ons bedoel nie dra letterlik jou oefenbroek werk toe nie, maar gebruik eerder die idee van die styl. ’n Gemaklike los broek en top kan modieus gedra word saam met ’n hak.
Wat is jou kantoor se besigheidsdrag? Deel jou business-casual uitrusting met ons by @bellamag_sa.
Hare en grimering: JB Makeup Team
Model: Cassy Glad van Boss Models Jhb
Mode vanaf die SAFW planke
“Every day is a fashion show and the world is your runway.” – Coco Chanel…
Layering is ’n modegier waar ’n paar van die beste kledingstukke saamgestel word sodat dit…
Kerskous geskenkies is maklik met Cotton On Body
Op die eerste dag van Kersfees het Cotton On Body gesê ... “Hier is geskenke…
previous post: Stileer jou swembroek só
next post: 5 Stappe tot ’n netjies klerekas